Document ID: 31994R1854

ΚΑΝΟΝΙΣΜΟΣ (ΕΚ) αριθ. 1854/94 ΤΗΣ ΕΠΙΤΡΟΠΗΣ της 27ης Ιουλίου 1994 για τις λεπτομέρειες εφαρμογής του κανονισμού (ΕΚ) αριθ. 774/94 του Συμβουλίου όσον αφορά τα πιστοποιητικά εισαγωγής σίτου ποιότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 774/94 του Συμβουλίου της 29ης Μαρτίου 1994 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλής ποιότητος, το χοίρειο κρέας, το κρέας πουλερικών, το σιτάρι και το σμιγάδι, καθώς και τα πίτουρα εν γένει και άλλα υπολείμματα (1), και ιδίως το άρθρο 7 στοιχείο γ),
Εκτιμώντας:
ότι με το άρθρο 5 του κανονισμού (ΕΚ) αριθ. 774/94 ανοίχθηκε ετήσια κοινοτική δασμολογική ποσόστωση συνολικού όγκου 300 000 τόνων για το σιτάρι ποιότητας που υπάγεται στους κωδικούς ΣΟ 1001 10 00 και 1001 90 99- ότι στο πλαίσιο της ποσόστωσης η μεταβλητή εισφορά καθορίζεται σε 0 %.
ότι η εισαγωγή σιταριού πρέπει να εξαρτάται από την υποβολή άδειας εισαγωγής- ότι είναι απαραίτητο να καθοριστούν οι όροι για τη χορήγηση αυτών των αδειών-
ότι για την εξασφάλιση της σωστής διαχείρισης των εισαγωγών πρέπει να καθιερωθεί ένα σύστημα εγγυήσεων- ότι, λόγω της πιθανότητας κερδοσκοπίας που υφίσταται συνεπεία της απαλλαγής από την καταβολή εισφοράς, η πρόσβαση στις εισαγωγές αυτές θα πρέπει να είναι περιορισμένη, σε αυτούς που καταθέτουν εγγύηση για την εισαγωγή του εν λόγω σίτου, σε πέντε ημέρες από την έγκριση της άδειας εισαγωγής και οι οποίοι αποδεικνύουν ότι έχουν διεξάγει εμπορική δραστηριότητα στον τομέα των σιτηρών τουλάχιστον εδώ και 12 μήνες και είναι εγγεγραμένοι στα εμπορικά μητρώα του κράτους μέλους όπου υποβλήθηκε η αίτηση-
ότι οι ειδικές διατάξεις που διέπουν την οργάνωση των εισαγωγών και, ιδίως, αυτές που έχουν σχέση με τις προσκλήσεις υποβολής αιτήσεων για τις άδειες εισαγωγής και καθορίζουν τα ποιοτικά πρότυπα θα θεσπίζονται σύμφωνα με τη διαδικασία που ορίζεται στο άρθρο 23 του κανονισμού (ΕΟΚ) αριθ. 1766/92 του Συμβουλίου (2), όπως τροποποιήθηκε από τον κανονισμό (ΕΟΚ) αριθ. 2193/92 της Επιτροπής (3)-
ότι η Επιτροπή Διαχείρισης Σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η εισαγωγή 300 000 τόνων σίτου ποιότητας που υπάγεται στον κωδικό ΣΟ 1001 90 99, με ελάχιστη περιεκτικότητα σε πρωτεϊνες 14,6 % και ποσοστό 13,5 % υγρασίας και κωδικό ΣΟ 1001 10 00, που υπόκειτια με μεταβλητή εισφορά 0 %, σύμφωνα με το άρθρο 5 παράγραφος 1 του κανονισμού (ΕΚ) αριθ. 774/94 θα εξαρτάται από την άδεια εισαγωγής που χορηγείται σύμφωνα με τον παρόντα κανονισμό.
2. Εφαρμόζονται οι διατάξεις του κανονισμού (ΕΟΚ) αριθ. 3719/88 της Επιτροπής (4) εκτός αντίθετων διατάξεων του παρόντος κανονισμού.
Άρθρο 2
1. Το παραδεκτό μιας αίτησης για άδεια εισαγωγής σε σχέση με την ποσότητα που αναφέρεται στο άρθρο 1 παράγραφος 1 εξαρτάται από τους ακόλουθους όρους:
α) η αίτηση πρέπει να αφορά ποσότητα μεταξύ 1 000 τόνων και 10 000 τόνων του σίτου για εισαγωγή-
β) εάν η αίτηση υποβάλλεται από εντολοδόχο πρέπει να περιλαμβάνει το όνομα και τη διεύθυνση του εντολέος και
γ) πρέπει να συνοδεύεται από:
- απόδειξη ότι ο αιτών είναι φυσικό ή νομικό πρόσωπο και έχει διεξάγει εμπορική δραστηριότητα στον τομέα των σιτηρών για 12 τουλάχιστον μήνες και ο αιτών είναι εγγεγραμμένος στα εμπορικά μητρώα του κράτους μέλους όπου υποβλήθηκε η αίτηση,
- απόδειξη ότι έχει κατατεθεί εγγύηση 5 Ecu ανά τόνο και η αρμόδια αρχή του σχετικού κράτους μέλους με σκοπό την εγγύηση της καλής πίστης εκ μέρους του αιτούντος,
- γραπτή δέσμευση από τον αιτούντα για τη σύσταση εγγύησης αισίου πέρατος, το αργότερο κατά την έκδοση της άδειας εισαγωγής- με αυτή την εγγύηση εξασφαλίζεται ότι το εν λόγω σιτάρι θα εισαχθεί σε πέντε ημέρες από την ημερομηνία έκδοσης της άδειας εισαγωγής- το ποσό της εγγύησης ισοδυναμεί με την εισφορά που αναφέρεται στο άρθρο 10 του κανονισμού (ΕΟΚ) αριθ. 1766/92 που εφαρμόζεται την ημέρα που έγινε η αίτηση και
- γραπτή δήλωση από τον αιτούντα ότι υπέβαλε μόνο μία αίτηση. Στην περίπτωση που ο αιτών υποβάλλει πλείονες αιτήσεις για άδεια εισαγωγής που αφορά την ίδια μερίδα εξαγωγής κάθε είδους σίτου, όλες οι αιτήσεις του απορρίπτονται ως απαράδεκτες.
2. Η αίτηση της οποίας ορισμένα στοιχεία αποκλίνουν από τα στοιχεία που προβλέπονται στην πρόσκληση υποβολής αιτήσεων για άδεια εισαγωγής απορρίπτεται επίσης ως απαράδεκτη.
3. Με την επιφύλαξη του άρθρου 3 παράγραφος 5, μια αίτηση δεν θα μπορεί να αποσυρθεί.
Άρθρο 3
1. Τα κράτη μέλη κοινοποιούν στην Κοινότητα με τηλετύπημα, τηλεομοιοτυπία ή τηλεγράφημα εντός προθεσμίας δύο εργάσιμων ημερών από την εκπνοή της προθεσμίας υποβολής της αίτησης:
- τον αριθμό των παραδεκτών αιτήσεων που έχουν υποβληθεί,
- την ποσότητα σίτου για την οποία έχουν υποβληθεί οι αιτήσεις,
- τα ονόματα και τις διευθύνσεις των αιτούντων.
2. Εκτός τριών εργάσιμων ημερών από την εκπνοή της προθεσμίας κοινοποίησης που αναφέρεται στην παράγραφο 1, η Επιτροπή θα ειδοποιήσει τα κράτη μέλη σχετικά με το εάν οι άδειες μπορούν να εκδοθούν για τη συνολική ποσότητα σίτου για την οποία υποβλήθηκαν οι αιτήσεις. Στην περίπτωση που η ποσότητα αυτή υπερβαίνει την ποσότητα των ειδών σίτου που πρόκειται να εισαχθούν κατά τη σχετική περίοδο, η Επιτροπή θα κοινοποιεί στα κράτη μέλη το ή τα ποσοστά μείωσης που πρέπει να εφαρμόσουν κατά την έκδοση των αδειών, σε σχέση με τις ποσότητες των αρχικών αιτήσεων.
3. Η έκδοση των αδειών εισαγωγής εξαρτάται από την προσκόμιση απόδειξης εκ μέρους του αιτούντος ότι έχει καταθέσει την εγγύηση που αναφέρονται στο άρθρο 2 παράγραφος 1 στοιχείο γ) τρίτη περίπτωση.
4. Οι άδειες εισαγωγής εκδίδονται το συντομότερο δυνατόν μετά την κοινοποίηση από την Επιτροπή στα κράτη μέλη, που αναφέρεται στην παράγραφο 2, και σε κάθε περίπτωση στις τρεις εργάσιμες ημέρες.
Με την επιφύλαξη του άρθρου 5 παράγραφος 2 δεύτερο εδάφιο, η ισχύς των αδειών εισαγωγής περιορίζεται σε πέντε ημέρες.
5. Εάν το ποσοστό μείωσης που εφαρμόζεται είναι μεγαλύτερο από 50 %, ο αιτών μπορεί να αποσύρει την αίτηση κατά την παραλαβή της άδειας εισαγωγής και η άδεια ως εκ τούτου είναι άκυρη.
Άρθρο 4
Η άδεια εισαγωγής περιέχει τα ακόλουθα στοιχεία και εξαρτάται από τους ακόλουθους όρους:
- στις θέσεις 7 και 8 αναφέρονται αντίστοιχα η χώρα προέλευσης και η χώρα καταγωγής του εν λόγω σίτου,
- στις θέσεις 7 και 8 η μνεία "ναι" σημειώνεται με ένα σταυρό,
- στη θέση 9 η μνεία "όχι" σημειώνεται με ένα σταυρό,
- κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία δεν πρέπει να υπερβαίνει την ποσότητα που αναφέρεται στις θέσεις 17 και 18 και ο αριθμός 0 πρέπει να εγγράφεται στη θέση 19,
- στη θέση 20 πρέπει να αναγράφεται μια από τις ακόλουθες ενδείξεις:
- Hard/Blod hvede, KN-kode 1001 10 00/100 90 99, af kvalitet som fastsat i forordning (EF) nr. 1854/94,
- Hart-/Weichweizen der KN-Codes 1001 10 00/1001 90 99 von einer Qualitaet gemaess den Bestimmungen der Verordnung (EG) Nr. 1854/94,
- Σκληρός/Μαλακός σίτος, κωδικός ΣΟ 1001 10 00/1001 90 99, του οποίου η ποιότητα είναι σύμφωνη με τις διατάξεις του κανονισμού (ΕΚ) αριθ. 1854/94,
- Durum/Common wheat CN code 1001 10 00/1001 90 99, of which the quality conforms with the provisions of Regulation (EC) No 1854/94,
- Ble dur/tendre du code NC 1001 10 00/1001 90 99, de qualite conforme aux dispositions du reglement (CE) no 1854/94,
- Frumento duro/tenero, codice NC 1001 10 00/1001 90 99, di qualita conforme a quanto prescritto dal regolamento (CE) n. 1854/94,
- Harde/zachte tarwe, GN-code 1001 10 00/1001 90 99, waarvan de kwaliteit aan de bepalingen van Verordening (EG) nr. 1854/94 beantwoordt,
- Trigo duro/mole do codigo NC 1001 10 00/1001 90 99, de qualidade conforme as disposicoes do Regulamento (CE) no 1854/94,
- Trigo duro/comun, codigo NC 1001 10 00/1001 90 99, cuya calidad cumple con lo dispuesto en el Reglamento (CE) no 1854/94,
- στη θέση 24 πρέπει να αναγράφονται μια από τις ακόλουθες ενδείξεις:
- Nulafgift. Toldkontingent for kvalitetshvede, abnet i henhold til forordning (EF) nr. 774/94,
- Abschoepfungsfrei. Mit der Verordnung (EG) Nr. 774/94 des Rates eroeffnetes Zollkontingent,
- Εισφορά μηδέν. Άνοιξε δασμολογική ποσόστωση για το σιτάρι ποιότητας βάσει του κανονισμού (ΕΚ) αριθ. 774/94 του Συμβουλίου,
- Zero levy. Tariff quota for quality wheat opened under Council Regulation (EC) No 774/94,
- Prelevement zero. Contingent tarifaire de ble de qualite ouvert par le reglement (CE) no 774/94 du Conseil,
- Prelievo fissato allo 0 %. Contingente tariffario di frumento di qualita aperto a norma del regolamento (CE) n. 774/94 del Consiglio,
- Nulheffing. Tariefcontingent voor kwaliteitstarwe geopend bij Verordening (EG) nr. 774/94 van de Raad,
- Direito nivelador 0. Contingente pautal do trigo de qualidade aberto pelo Regulamento (CE) no 774/94 do Conselho,
- Exaccion reguladora cero. Contingente arancelario para el trigo de calidad abierto de acuerdo con el Reglamento (CE) no 774/94,
- κατά παρέκκλιση από το άρθρο 8 του κανονισμού (ΕΟΚ) αριθ. 891/89 της Επιτροπής (5), η άδεια ισχύει από την ημέρα έκδοσής της, σύμφωνα με το άρθρο 21 παράγραφος 1 του κανονισμού (ΕΟΚ) αριθ. 3719/88 και
- κατά παρέκκλιση από τον κανονισμό (ΕΟΚ) αριθ. 3719/88, τα δικαιώματα που απορρέουν από την άδεια δεν μεταβιβάζονται.
Άρθρο 5
1. Η εγγύηση καλής πίστης που αναφέρεται στη δεύτερη περίπτωση του άρθρου 2 παράγραφος 1, στοιχείο γ) αποδεσμεύεται κατά την έκδοση της άδειας.
2. Η εγγύηση για την εισαγωγή που αναφέρεται στην τρίτη περίπτωση του άρθρου 2 παράγραφος 1 στοιχείο γ) αποδεσμεύεται με την προσκόμιση απόδειξης ότι το εν λόγω σιτάρι έχει εισαχθεί εντός 5 ημερών από την ημερομηνία έκδοσης της άδειας εισαγωγής.
Εάν υπάρξει υπέρβαση της προθεσμίας που προβλέπεται στο πρώτο εδάφιο κατά μία ημέρα η εγγύηση αποδεσμεύεται κατά 50 %. Εάν υπάρξει υπέρβαση κατά δύο ημέρες αποδεσμεύεται μόνο κατά 25 %.
Άρθρο 6
1. Τα κράτη μέλη κοινοποιούν στην Κοινότητα με τηλετύπημα, τηλεομοιοτυπία ή τηλεγράφημα:
α) το αργότερο εντός δύο εργασίμων ημερών μετά την έκδοση των αδειών εισαγωγής, την ποσότητα σίτου για την οποία έχουν εκδοθεί οι άδειες, καθώς και την ημερομηνία έκδοσης, τις χώρες προέλευσης και της καταγωγής του προϊόντος και το όνομα και τη διεύθυνση του κατόχου της άδειας-
β) στην περίπτωση ακύρωσης των αδειών, το αργότερο εντός δύο εργασίμων ημερών μετά την ακύρωση, την ποσότητα σίτου για την οποία ακυρώθηκαν οι άδειες, καθώς και τα ονόματα και τις διευθύνσεις των κατόχων των αδειών αυτών και
γ) το αργότερο την τελευταία εργάσιμη ημέρα του μήνα που ακολουθεί τον μήνα κατά τον οποίο διετέθη ο σίτος σε ελεύθερη κυκλοφορία, τις πληροφορίες που αναφέρονται στο στοιχείο α), και την ποσότητα σίτου που έχει τεθεί σε ελεύθερη κυκλοφορία ανά χώρα καταγωγής.
2. Η Κοινοποίηση που αναφέρεται στην παράγραφο 1 είναι υποχρεωτική έστω και εάν δεν έχει υποβληθεί καμία αίτηση, δεν έχει εκδοθεί καμία άδεια ή δεν έχει πραγματοποιηθεί καμία εισαγωγή.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1994.

Labels: 3
11
17